Alt índex d’esportivitat en les conclusions del programa de foment de l’esportivitat organitzat per la regidoria d’Esports
10 de gener 2019

La regidoria d'Esports de l'Ajuntament de Sagunt va organitzar el I Taller del Pla de Prevenció de Violència en l'Esport el 8 de gener al Poliesportiu Municipal (internuclis). En este taller van participar tots els clubs del programa de l'esport en edat escolar i es van analitzar els resultats obtinguts de l'aplicació ‘App Deportivity Escolar’, amb conclusions molt positives. 

  

L'aplicació ‘App Deportivity Escolar’ es va presentar el novembre passat de 2018 per a avaluar la qualitat de l'esport com una ferramenta que ajuda a previndre la violència en l'esport i a fomentar l'esportivitat. En l'aplicació s'avaluen jugadors individuals o d'equip, entrenadors, públic, àrbitres i jutges que participen en el programa. Una altra de les funcions és la de localitzar incidents antiesportius i d'esta manera monitoritzar els comportaments negatius per a previndre la violència en l'esport.

  

Les conclusions de l'aplicació bolquen dades molt positives. Entre estes conclusions destaca la participació amb 48 valoracions de partits esportius realitzades per 14 representants d'equips participants en el Programa Deportivity Escolar. Una altra de les conclusions és que el nivell d'esportivitat dels equips participants és elevat i l'índex d'esportivitat se situa en 7’57 punts sobre 10. Destaca també la relació entre els jugadors i els entrenadors com a situacions amb major grau de conducta esportiva i el major nombre de conductes antiesportives es dóna en els jugadors i les jugadores dels equips contraris. L'àmbit amb major marge de millora és la relació amb l'àrbitre, havent-hi una diferència de quasi dos punts amb la valoració dels entrenadors. 

  

Els següents tallers es realitzaran el pròxim 29 de gener i el 26 de febrer de 2019. La festa final d'esta campanya serà els dies 3 i 4 d'abril amb la “Summit” on es desenvoluparan xarrades i conferències de persones rellevants en el panorama nacional i es presentarà la valoració final de tot el programa

​  

![](/media/1k5jfq5e/77_c_deportesprevencion.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/alt-index-d-esportivitat-en-les-conclusions-del-programa-de-foment-de-l-esportivitat-organitzat-per-la-regidoria-d-esports/ "Facebook")
*   [](http://twitter.com/share?url=https://aytosagunto.es/va/actualitat/alt-index-d-esportivitat-en-les-conclusions-del-programa-de-foment-de-l-esportivitat-organitzat-per-la-regidoria-d-esports/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alt-index-d-esportivitat-en-les-conclusions-del-programa-de-foment-de-l-esportivitat-organitzat-per-la-regidoria-d-esports/ "Linked In")
*   [](mailto:?body=https://aytosagunto.es/va/actualitat/alt-index-d-esportivitat-en-les-conclusions-del-programa-de-foment-de-l-esportivitat-organitzat-per-la-regidoria-d-esports/)